stanford-oval/wikipedia huggingface dataset:
Psychotic Waltz
Historiaa > Bleeding ja yhtyeen hajoaminen (1996–1998)

Yhtye aloitti neljännen studioalbuminsa äänitykset vuonna 1996. Tuloksena oli heidän viimeinen tuotoksensa yhdessä, Bleeding. Tällä kertaa suunnittelun hoiti kokonaan Scott Burns ja äänitteen miksauksesta vastasivat Dan Rock ja Woody Barber. Ennen promokiertueen alkua yhtyeen toinen kitaristi Brian McAlpine ilmoitti jättävänsä yhtyeen antaakseen enemmän aikaa perheelleen. Häntä korvaamaan palkattiin Steve Cox kahden viimeisen Euroopan-kiertueen ajaksi.
Basisti Phil Cuttino filmasi videota kappaleesta ”Faded”, mikä osoittautui kohtalokkaaksi, sillä eräs Psychotic Waltzin roudari haastoi yhtyeen oikeuteen vuonna 1997 väittäen videossa käytetyn valon sokeuttaneen hänet. Pitkä oikeusjuttu ja soittajien erilaiset musiikilliset kiinnostukset johtivan lopulta yhtyeen hajoamiseen. Laulaja Buddy Lackey oli ensimmäinen lähtijä. Jäljelle jääneet jäsenet yrittivät jatkaa vielä jonkin aikaa, mutta ajautuivat pian omille teilleen. Dan Rock teki kaksi instrumentaalista albumia Darkstar-projektinsa kanssa, kun taas Norm Leggio ja Steve Cox perustivat yhtyeen Teabag. Buddy Lackey perusti yhtyeen Deadsoul Tribe, missä hän esiintyy oikealla nimellään, Devon Gravesina.
Jäsenet > A Social Grace, Into the Everflow ja Mosquito (1990–1994)

Buddy Lackey: laulu, huilu, koskettimet ja akustinen kitara
Dan Rock: sähkökitara, 6- ja 12-kielinen akustinen kitara ja piano
Brian McAlpin: kitarat
Ward Evans: basso, tamburiini
Norman Leggio: rummut
Jäsenet > Bleeding (1996)

Buddy Lackey
Dan Rock
Brian McAlpin
Phil Cuttino (basso)
Norman Leggio
Lisäksi kahdella yhtyeen viimeisistä kiertueista kitaraa soitti Brian McAlpinin sijasta Steve Cox.
Diskografia > Demot

Aslan (1986)
Psychotic Waltz (1988)
Diskografia > Studioalbumit

A Social Grace (1990)
Into the Everflow (1992)
Mosquito (1994)
Bleeding (1996)
The God-Shaped Void (2020)
Diskografia > Myöhemmät julkaisut

Live & Archives (1998)
Dark Millennium (1999)
Rally Costa Smeralda

Giandomenico Basso vuoden 2007 Costa Smeralda rallissa.
Rally Costa Smeralda on Italiassa, Sardinian saarella ajettava rallikilpailu. Kilpailun historia ulottuu vuoteen 1978 ja se oli keskeinen osa rallin EM-sarjaa aina vuoteen 1994 asti. Kolmen vuoden tauon jälkeen ralli palasi kalenteriin vuonna 1998 Italian kansallisen mestaruussarjan osakilpailuna.
Suomalaisista rallin ovat voittaneet Harri Rovanperä kerran, Juha Kankkunen, Henri Toivonen ja Markku Alén kukin kahdesti.
Voittajat

| Vuosi | Kuljettaja | Auto |  |
| --- | --- | --- | --- |
| 1978 |  Maurizio Verini | Fiat 131 Abarth |  |
| 1979 |  Attilio Bettega | Fiat 131 Abarth |  |
| 1980 |  Bernard Darniche | Lancia Stratos HF |  |
| 1981 |  Markku Alén | Fiat 131 Abarth |  |
| 1982 |  Michele Cinotto | Audi Quattro |  |
| 1983 |  Miki Biasion | Lancia Rally 037 |  |
| 1984 |  Henri Toivonen | Porsche 911 |  |
| 1985 |  Dario Cerrato | Lancia Rally 037 |  |
| 1986 |  Henri Toivonen | Lancia Delta S4 |  |
| 1987 |  Juha Kankkunen | Lancia Delta HF 4WD |  |
| 1988 |  Markku Alén | Lancia Delta Integrale |  |
| 1989 |  Dario Cerrato | Lancia Delta Integrale |  |
| 1990 |  Dario Cerrato | Lancia Delta Integrale 16V |  |
| 1991 |  Juha Kankkunen | Lancia Delta Integrale 16V |  |
| 1992 |  Didier Auriol | Lancia Delta HF Integrale |  |
1993: Peruutettu
| 1994 |  Piero Liatti | Subaru Impreza 555 |  |
1995-1997: Ei järjestetty
| 1998 |  Giuseppe Grossi | Toyota Celica GT-Four ST205 |  |
| 1999 |  Daniele Griotti | Subaru Impreza WRX STI |  |
| 2000 |  Michele Gregis | Subaru Impreza WRX STI |  |
| 2001 |  Paolo Andreucci | Ford Focus WRC |  |
| 2002 |  Luca Cantamessa | Subaru Impreza WRC |  |
| 2003 |  Harri Rovanperä | Peugeot 206 WRC |  |
| 2004 |  Andrea Navarra | Subaru Impreza WRX STI |  |
| 2005 |  Andrea Navarra | Mitsubishi Lancer Evolution IX |  |
| 2006 |  Paolo Andreucci | Fiat Grande Punto Abarth |  |
| 2007 |  Piero Longhi | Subaru Impreza WRX STI |  |
| 2008 |  Paolo Andreucci | Mitsubishi Lancer Evolution IX |  |
| 2009 |  Paolo Andreucci | Peugeot 207 S2000 |  |
| 2010 |  Kris Meeke | Peugeot 207 S2000 |  |
| 2011 |  Paolo Andreucci | Peugeot 207 S2000 |  |
| 2012 |  Paolo Andreucci | Peugeot 207 S2000 |  |
| 2013 |  Paolo Andreucci | Peugeot 207 S2000 |  |
| 2014 |  Renato Travaglia | Peugeot 207 S2000 |  |
| 2015 |  Giuseppe Dettori | Škoda Fabia S2000 |  |
| 2016 |  Federico Della Casa | Škoda Fabia R5 |  |
| 2017 |  Giuseppe Dettori | Škoda Fabia R5 |  |
Aiheesta muualla

Rallin virallinen sivusto (Arkistoitu – Internet Archive)
eWRC-sivustolla (englanniksi)
Raunchy

| Raunchy |
| --- | --- |
 Raunchy esiintymässä With Full Force -festivaalissa, 2009.
Tiedot
Toiminnassa:  1994–
Tyylilaji:  industrial metal, metalcore, melodinen death metal, alternative metal
Kotipaikka:  Tanska
Laulukieli:  englanti
Jäsenet:  Kasper Thomsen, laulu   Lars Christensen, kitara   Jesper Andreas Tilsted, kitara   Jesper Kvist, bassokitara   Morten Toft Hansen, rummut   Jeppe Christensen, kosketinsoitin  
Levy-yhtiö:  Nuclear Blast, 2002–2004   Lifeforce Records, 2006–  
Aiheesta muualla
Kotisivut
Infobox OKNimi-testi OK: 
Raunchy on vuonna 1994 perustettu tanskalainen metalli-yhtye. Yhtye teki läpimurtonsa vuonna 2002, jolloin heistä tuli ensimmäinen Nuclear Blastin suojiinsa ottama tanskalaisyhtye.
Jäsenet

Kasper Thomsen – laulu (2004–)
Lars Christensen – kitara (1994–)
Jesper Andreas Tilsted – kitara (1994–)
Jesper Kvist – basso (1994–)
Morten Toft Hansen – rummut (1994–)
Jeppe Christensen – kosketinsoitin, laulu (2001–)
Jäsenet > Entiset jäsenet

Lars Vognstrup – laulu (1994–2004)
Diskografia

Velvet Noise (2002,  Drug(s), Nuclear Blast)
Confusion Bay (2004,  Nuclear Blast)
Death Pop Romance (2006,  Lifeforce Records)
Wasteland Discotheque (2008,  Lifeforce)
A Discord Electric (2010,  Lifeforce)
Vices.Virtues.Visions. (2014)
Velvet Noise Extended (2007,  Lifeforce)
Decemberklar (2004)
Videot

| Vuosi | Nimi | Ohjaaja |
| --- | --- | --- |
| 2004 | "Watch Out" | Anders Morgenthaler |
| 2008 | "Phantoms" |  |
| 2009 | "Warriors" | Andreas Krohn |
Aiheesta muualla

Viralliset sivut
Raunchy Myspacessa (englanniksi)
Rhett Butler (pokerinpelaaja)

| Rhett Butler> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  1
WPT-voitot:  0
EPT-voitot:  0
Turnausansiot (USD):  3,367,539
Päivitetty:  17. joulukuuta 2016
Rhett Butler on yhdysvaltalainen pokerinpelaaja, jonka uran suurin saavutus on vuoden 2006 World Series of Pokerin pääturnauksen viides tila. Tämä toi hänelle 3 216 182 dollarin palkintorahat.
Butler on ammatiltaan vakuutusedustaja ja hän on pelannut pokeria yli 25 vuotta. Hän on opiskellut James Madisonin yliopistossa ja asuu Rockvillessä, Marylandissa vaimon ja kolmen lapsen kanssa..
Joulukuussa 2006 Butler oli rahasijoilla kahdessa Fifth Annual Five Diamond World Poker Classic -tapahtuman no limit hold 'em -turnauksessa. Maaliskuussa 2007 hän voitti The Wynn Classicin 1 000 dollarin mixed hold'em/omaha/seven card stud -turnauksen.
Elokuussa 2007 Butlerin pokeriuran turnausansiot ylittivät 3,3 miljoonaa dollaria.
Rhett Butler on täyskaima Tuulen viemää -romaanin Rhett Butlerille.
Aiheesta muualla

Rhett Butler The Hendon Mob Poker Databasessa (englanniksi)
TuTo Hockey kaudella 2007–2008
Kauden 2007–2008 kulku > Ennakkoasetelmat

TuTo aloitti neljännen kautensa valmentaja Ismo Lehkosen johdolla. Kaudelle 2007-2008 Mestiksen pistejärjestelmään tehtiin muutoksia, ja se yhdenmukaistettiin SM-liigan kanssa. Jatkossa suorasta voitosta saa kolme pistettä, jatkoajalla tai rangaistuslaukauskilpailussa saavutetusta voitosta kaksi pistettä sekä jatkoaika/rangaistuslaukauskilpailun häviöstä yhden pisteen.
TuTo valmistautui alkavaan kauteen tekemällä hyvissä ajoin sekä jatkosopimuksia että uusia sopimuksia, ja 13. huhtikuuta 2007 julkistettujen uusien pelaajasopimuksien myötä joukkueella oli jo 20 sopimuspelaajaa. Vaikka joukkueen ydinrunko säilyi melko ehjänä, vaihtuvuus oli aiempien vuosien tapaan suuri. Muun muassa TuTon maalivahti Juha Kuokkanen vaihtoi naapuriseura TPS:n riveihin, kakkosketjun hyökkääjät Timo Salo ja ex-kapteeni Tapio Laakso siirtyivät KalPan joukkueeseen ja Janne Jokila siirtyi Ruotsiin divaritasolle. Puolustaja Fredrik Vara ja hyökkääjä Juho Lehtisalo siirtyivät Ranskan pääsarjaan, Étoile noire de Strasbourgin joukkueeseen.
Uusia tulokkaita olivat mestaruusjoukkue Hokista tullut maalivahti Petri Koivisto, Jokereista tulleet isokokoinen puolustaja Ville Peltosuo ja hyökkääjä Tuomas Muhonen sekä SapKosta tullut NHL-varaus Joni Lindlöf. Paluumuuttajana joukkueeseen saapui vanha TuTo-veteraani Markku Vuorisalo, joka pelasi edelliskauden Norjassa.
26.4.2007 TuTo solmi sopimuksen turkulaislähtöisen keskushyökkääjän Aleksi Sillanpään kanssa, joka pelasi edelliskaudella mestarijoukkue Hokissa, ja teki siellä mestaruuden ratkaisseen maalin. Sillanpäästä odotetaan joukkueen markkinointipäällikkö Ville Heinosen mukaan vahvistusta joukkueen hyökkääviin ketjuihin.
Joukkue aloitti jääharjoittelun 23. heinäkuuta, jolloin jääleirille tuli TuTon ulkopuolisia try out -pelaajia tavoittelemaan sopimusta. Tuloksena oli neljä uutta sopimusta. Uuden linjan mukaisesti TuTo pestasi kaksi isokokoista nuorta puolustajaa, Lauri Sepän HPK:n A-junioreista sekä kovaotteisen Iiro Junnilan, joka pelasi edellisen kauden Pohjois-Amerikassa. Lisäksi TuTo solmi vuoden sopimukset nuorten ruotsalaisveljesten Alex ja Andreas Pietilän kanssa. Alex on maalivahti, ja Andreas kahden suunnan keskushyökkääjä.
Kauden 2007–2008 kulku > Muutokset seuraorganisaatiossa

TuTossa koetut muutokset ovat tuoneet kaudella 2007-2008 esiin ristiriitoja seuran hallituksessa. Seuran pääomistaja Reijo Paksal ilmoitti 7.11.2007 halustaan sementoida TuTo-jääkiekon henki siirtämällä seuran omistuksen säätiöpohjalle.
14.11.2007 TuTon hallituksen puheenjohtaja, yli 20 vuotta seuran hallituksessa ollut Esko Heinonen erosi tehtävistään. Vuodesta 2003 puheenjohtajana toiminut Heinonen kertoi eronsa perustuvan "jatkuvaan epäluottamukseen ja erimielisyyteen TuTo Hockey Oy:n pääomistajan Reijo Paksalin kanssa." Heinosen mukaan "hänellä ja Paksalilla on selvät näkemyserot yhtiön kehittämisestä, osakepääoman kasvattamisesta ja omistajapohjan laajentamisesta sekä seuran tulevaisuuden strategioista." Heinonen keskittyy jatkossa TuTon junioritoimintaan.
Esko Heinosen veli Matti erosi myös hallituksesta, mutta jatkaa joukkueenjohtajana. Esko Heinosen poika, 21 vuotta seuran palveluksessa ollut ja vuodesta 1998 markkinointipäällikkönä työskennellyt Ville Heinonen erosi toimestaan 20. joulukuuta 2007. Samaan aikaan TuTo palkkasi neljä uutta henkilöä markkinointi- ja myyntitehtäviin.
TuTon valmentaja Ismo Lehkonen ilmaisi 8. marraskuuta 2007 odottavansa seuralta linjanvetoa ensi kauden ja SM-karsintaan valmistautumisen suhteen. Heinosten lähdettyä Lehkonen kuitenkin ilmoitti 22. joulukuuta 2007 jättävänsä seuran jo kuluvan kauden päätteeksi, vaikka Lehkosella olisi ollut vielä vuosi sopimusta jäljellä.
Kauden 2007–2008 kulku > Harjoituspelit ja Turun paikallisottelu

TuTo pelasi ennen runkosarjan alkua kotonaan viisi harjoitusottelua, kaksi vierasottelua sekä osallistuu Kirkkonummella pelattavaan turnaukseen. Harjoitusottelut pelataan Kirkkonummen turnausta sekä  Sport-pelejä lukuun ottamatta ainoastaan liigaseuroja vastaan. Näillä otteluilla mahdollista nousua tosissaan hakeva TuTo mittauttaa lähtötasoaan ensi kaudella järjestettäviä liigakarsintoja silmällä pitäen.
Harjoitusotteluihin sisältyi myös harvinainen kamppailu Turun hegemoniasta, 10.8. pelattu ottelu Turun Palloseuraa vastaan, jonka TuTo voitti 4-3 rangaistuslaukauskilpailun jälkeen. Ottelu herätti suurta mielenkiintoa, sillä joukkueet eivät olleet kohdanneet toisiaan kolmeen vuoteen. TuTon kotihalli olikin miltei loppuunmyyty, yleisömäärän ollessa 2912.
Muut TuTon liigatason harjoitusvastukset olivat Blues (voitto), Ässät (häviö) ja edellisen liigakauden pronssimitalisti HPK (häviö).
Harjoitusotteluissa TuTon paras pistemies oli hieman yllättäen 17-vuotias junioripelaaja Heikki Pusa, joka teki yhdeksässä pelissä tehot 2+3=5.
Kauden 2007–2008 kulku > Runkosarja > Pelitapa

45 ottelun runkosarja koostuu aiempien vuosien tapaan kahdentoista joukkueen nelinkertaisesta sarjasta sekä otteluista U20-maajoukkuetta vastaan. Mestis-joukkueet pelaavat kukin yhden kotipelin U20-joukkuetta vastaan. Runkosarjan kahdeksan parasta jatkavat pudotuspeleihin, jotka pelataan paras viidestä -menetelmällä. Viime kaudesta poiketen Mestiksen pudotuspeleistä pudonneet joukkueet eivät enää joudu play out -otteluihin. Mestiksen pudotuspelien ulkopuolelle jääneet neljä seuraa pelaavat viime kauden tapaan play outit, ja ottelusarjojen häviäjät joutuvat Mestis-karsintaan.
Tällä kaudella ei pelata tasonmittauksia tai liigakarsintoja, mutta liigakarsinnat palaavat keväällä 2009. Karsintojen voittaja saa paikan SM-liigasta ja häviäjä ei, mutta karsintoja ei pelata, jos nousukandidaatti ei täytä määriteltyjä ehtoja. Nämä ehdot määritellään myöhemmin Suomen jääkiekkoliitto ry:n liittohallituksen ja Jääkiekon SM-liiga Oy:n kesken.
Kauden 2007–2008 kulku > Runkosarja > Kevätkausi (tammi–huhtikuu 2008)

TuTo jatkoi tammikuussa ylivoimaisia esityksiään, ja voitti suoraan jokaisen tammikuun aikana pelaamastaan kahdeksasta ottelusta maalierolla 51-13. Suurinumeroisimmin kaatuivat Titaanit (9-0), Jukurit (8-2 vieraissa) ja Salamat (9-2).
Helmikuun alussa joukkue koki odottamattomasti kaksi peräkkäistä tappiota Sportille ja Hokille, kummatkin kotipeleissä joissa TuTo ei ollut hävinnyt koko kauden aikana kertaakaan. Tappioiden herättämänä TuTo pelasi loput seitsemän otteluaan suoraan, varmistaen runkosarjan voiton jo neljä kierrosta ennen sen päätöstä. Joukkue voitti runkosarjan uudella Mestiksen piste-ennätyksellä, 21 pistettä kakkoseksi tullutta Hokkia enemmän keränneenä.
Kauden 2007–2008 kulku > Runkosarjan jälkeiset ottelut

TuTo aloitti pudotuspelit puolivälieräsarjalla SapKoa vastaan. SapKosta ei ollut tarjota minkäänlaista vastusta, sillä TuTo voitti savonlinnalaiset suoraan kolmessa ottelussa (9-0, 2-6, 7-0) eikä SapKo kyennyt tekemään Kupittaalla ainuttakaan maalia.
Välierissä TuToa vastaan asettui KooKoo. TuTo voitti ensimmäisen kotiottelun 7-2, mutta koki Kouvolassa jatkoaikatappion 4-3. Seuraavan kotipelinsä TuTo voitti 2-1, ja Rebels-faniryhmän kannustamana TuTo voitti myös ratkaisevan vieraspelinsä 1-6, edeten Mestiksen finaaleihin.
Finaaleissa TuTo kohtasi runkosarjan kakkosen ja edellisen kauden mestarin Hokin. TuTo voitti Hokin ensin kotonaan 4-1 ja sitten vieraissa 2-3, ollen voiton päässä mestaruudesta ennen toista kotipeliään. Loppuunmyydyssä kotipelissä TuTo kuitenkin hermoili ja hävisi ottelun 1-3. Vieraspelissä Kajaanissa paineet olivat kuitenkin tiessään, ja joukkue kukisti Hokin 6-2, voittaen ensimmäisen Mestis-mestaruutensa. TuTon tehokkaimpia ketjuja pudotuspeleissä oli yllättäen joukkueen nelosketju, jonka sentteri Aleksi Sillanpää valittiin Mestis-pudotuspelien arvokkaimmaksi pelaajaksi.
Kaikki finaaliottelut televisioitiin myös Urheilukanavalle. Ratkaisevaa finaaliottelua seurasi Mestiksen tv-lähetysten ennätysyleisö, yli 92 000 ihmistä.
TuTo juhli ensimmäistä Mestis-mestaruuttaan Turussa sekä yleisötilaisuuksien että joukkueen kannattajille tarkoitettujen tilaisuuksien myötä. Samalla joukkue ilmoitti, että uudeksi päävalmentajaksi nousee kakkosvalmentaja Petri Niukkanen.
Kauden 2007–2008 kulku > Tietoja, palkintoja ja tilastoja

Joukkueen kapteeniksi valittiin 2.8.2007 Pasi Järvinen, varakapteeneiksi Tero Forsell ja Jouni Virpiö.
Ennen kauden alkua Tero Forsellilla oli pelattuna 380 Mestis/divariottelua, ja Forsell rikkoi 400 ottelun rajan kauden puolivälissä, keskiviikkona 21.11. pelatussa ottelussa TuTo-Jukurit. Mikäli TuTo selviää pudotuspeleihin, Forsell saavuttanee myös 50 pelatun pudotuspeliottelun rajan.
Myös Markku Vuorisalo saavuttaa 400 ottelun rajan kauden aikana, 18. tammikuuta 2008 pelattavassa TUTo-KooKoo -ottelussa.
Syyskuussa kunnostautunut puolustaja Pasi Järvinen valittiin syyskuun pelaajaksi, Järvisen johdettua syyskuun jälkeen Mestiksen pistepörssiä.
4. joulukuuta Maalivahti Petri Koivisto valittiin Mestiksen marraskuun pelaajaksi. Tähän mennessä Koivisto oli pelannut joukkueensa jokaisen siihen mennessä pelatun ottelun kokonaan ja torjunut 23 ottelussa neljä nollapeliä torjuntaprosentilla 92,96%. Marraskuun torjuntaprosentti oli peräti 94,4 prosenttia. Valintahetkellä TuTo oli Mestiksen sarjakärjessä, toiseksi vähiten maaleja päästäneenä.
15. joulukuuta pelattu ottelu Jokipojat-TuTo oli seuran tuhannes ottelu ykkösdivisioona/Mestistasolla. Viidessadas voitto ykkösdivisioona/Mestistasolla tuli samassa pelissä.
TuTon rinkiin siirtynyt nuori maalivahtilupaus Joni Ortio, entisen jääkiekkoilijan ja nykyisen valmentajan Kai Ortion poika valittiin ennen kauden alkua myös U17-nuorten maajoukkueleiritykseen.
Tero Forsell valittiin tammikuussa Jatkoaika-jääkiekkolehden tammikuun pelaajaksi, Jouni Virpiö puolestaan valittiin Iltasanomien tammikuun pelaajaksi.
Maalivahti Petri Koivisto valittiin Mestiksen helmikuun pelaajaksi.
TuTo voitti runkosarjan ennätyspistein, joukkue keräsi 45 ottelussa 105 pistettä. Edellinen ennätys oli (87) Oulun Kärpillä kaudelta 1999-2000, jolloin Kärpät nousi SM-liigaan. TuTo oli myös ensimmäinen joukkue, joka ylitti sadan pisteen rajan Mestiksen runkosarjassa. TuTo johti sarjaa alusta asti ja vei runkosarjan toisen kerran 2000-luvulla. TuTo teki ennätyksen myös maalierossa, tehtyään yli 200 maalia (214) ja päästettyään alle sata (93).
Tero Forsell voitti Mestiksen runkosarjan pistepörssin jo neljännen kerran, tehoilla 15+50=65. Runkosarjan pistepörssin voitoista kolme on tullut peräkkäin. Kukaan muu pelaaja ei ole kyennyt vastaavaan. Hyökkääjä Jouni Virpiö puolestaan voitti maalipörssin 29 osumallaan.
TuTon puolustaja Pasi Järvinen teki puolustajien uuden piste-ennätyksen. Hänen tehonsa olivat 45 (10+35). Järvinen voitti myös tehopörssin uudella Mestis-ennätyksellä (+46).
Kauden päätyttyä Mestiksen parhaat pelaajat palkittiin. TuTon pelaajia palkittiin seuraavasti:
Tero Forsell: Mestiksen paras pelaaja, paras hyökkääjä, All-stars -ykköskentän sentteri
Pasi Järvinen: paras puolustaja, All-stars -ykköskentän puolustaja
Petri Koivisto: paras maalivahti, All-stars -ykköskentän maalivahti
Pudotuspelien arvokkain pelaaja: Aleksi Sillanpää
Vuoden valmentaja: Ismo Lehkonen
Jouni Virpiö: All-stars -ykköskentän hyökkääjä
Markku Vuorisalo: All-stars -kakkoskentän hyökkääjä
Kai Syväsalmi: All -stars -kakkoskentän puolustaja
Joukkue kaudella 2007-2008

(Tilanne 22. joulukuuta 2007)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 1 |  | Joni Ortio | V | juniori | Turku, Suomi |  |
| 31 |  | Petri Koivisto | V | 2008 | Kiiminki, Suomi |  |
| 34 |  | Axel Pietilä | V | 2008 | Göteborg, Ruotsi |  |
| 37 |  | Kim Törnström | V | 2008 | Turku, Suomi |  |
| ?? |  | Timo Lindström | V | 2008 | Helsinki, Suomi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 3 |  | Pasi Järvinen | O | 2009 | Tervakoski, Suomi |
| 4 |  | Kai Syväsalmi | V | 2008 | Tampere, Suomi |
| 5 |  | Henri Palmroth | V | 2008 | Turku, Suomi |
| 6 |  | Mikko Honkanen | V | 2008 | Raisio, Suomi |
| 12 |  | Henrik Maunula | V | 2008 | Turku, Suomi |
| 15 |  | Iiro Junnila | V | 2008 | Rauma, Suomi |
| 18 |  | Matti Pelkonen | V | 2008 | Jyväskylä, Suomi |
| 20 |  | Ville Peltosuo | V | 2009 | Helsinki, Suomi |
| 44 |  | Mikko Jortikka | V | 2008 | Seinäjoki, Suomi |
| ?? |  | Mikko Heiskanen | V | 2008 | Joroinen, Suomi |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 8 |  | Tuomas Muhonen | O | LH | 2008 | Espoo, Suomi |
| 9 |  | Aki Keinänen | O | LH | 2008 | Kuopio, Suomi |
| 10 |  | Markku Vuorisalo | O | LH | 2009 | Naantali, Suomi |
| 11 |  | Otto Lehtonen | V | LH | (juniori) | Naantali, Suomi |
| 14 |  | Mikael Potila | O | H | 2008 | Kaarina, Suomi |
| 16 |  | Andreas Pietilä | V | KH | 2008 | Göteborg, Ruotsi |
| 21 |  | Aleksi Sillanpää | V | KH | 2008 | Turku, Suomi |
| 22 |  | Lauri Aaltonen | V | H | 2008 | Lieto, Suomi |
| 24 |  | Anton Kokkonen | V | H | 2008 | Turku, Suomi |
| 27 |  | Jari Kesti | V | KH | 2008 | Forssa, Suomi |
| 28 |  | Heikki Pusa | L | H | 2008 | Käppäselkä, Neuvostoliitto |
| 33 |  | Tommi Vilppu | V | H | 2008 | Turku, Suomi |
| 39 |  | Tero Forsell | O | KH | 2008 (2009) | Turku, Suomi |
| 40 |  | Jouni Virpiö | V | LH | 2008 | Jyväskylä, Suomi |
| 41 |  | Antti Pusa | L | H | 2008 | Käppäselkä, Neuvostoliitto |
| 42 |  | Teemu Mäki | V | LH | 2010 | Masku, Suomi |
| 52 |  | Joni Lindlöf | V | LH | 2008 | Tampere, Suomi |
| ?? |  | Antti Kerälä | R | KH | 2008 | Hattula, Suomi |
Joukkue kaudella 2007-2008 > Kauden aikana TuTossa pelanneet muut pelaajat

TuTon juniorit: Mikael Potila, Ville Poukkula, Otto Lehtonen, Lauri Seppä.
Joukkue kaudella 2007-2008 > Kauden aikana TuTossa pelanneet muut pelaajat > Maalivahdit

TuTon pitkäaikainen luukkuvahti Kim Törnström siirtyi rajoitetulla siirrolla sarjaporrasta alemmas, Suomi-sarjan joukkueeseen VG-62:een hakemaan pelituntumaa. Törnströmin siirron kesto on 23.10-9.12.2007. Törnström ei ennen siirtoa ollut pelannut TuTon maalilla tällä kaudella minuuttiakaan, eikä ole neljän TuTo-kautensa aikana saanut tarpeeksi pelikokemusta. VG-62-siirrosta huolimatta Törnström harjoittelee edelleen TuTon kanssa.
Tšekin sarjasta siirtynyt ex-KalPa-maalivahti Timo Lindström solmi ennen joulutaukoa sopimuksen TuToon, mutta ei pelannut ainuttakaan ottelua. Lopulta Lindström kaupattiin muualle.
Joukkue kaudella 2007-2008 > Kauden aikana TuTossa pelanneet muut pelaajat > Puolustajat

Puolustaja Stenka Karlssonilla oli kahden vuoden sopimus TuTon kanssa ennen kauden alkua, mutta sopimus purettiin ennen runkosarjan alkua. Syyksi mainittiin Karlssonin heikko harjoittelumotivaatio.
Syyskuussa TuTo vahvisti rivejään liigatason puolustajalla, kun Bluesin puolustaja Mikael Kurki siirtyi 18. syyskuuta vuokralle TuToon. Kurjen vuokrasopimus oli 11 ottelun mittainen. Kurki siirtyi takaisin Bluesin riveihin 9. lokakuuta tehtyään 11 ottelussa puolustajalle kovat tehot 3+7=10.
Hämeenlinnan Pallokerho lainasi pelaajavaihdossa puolustajansa Markku Erholtzin sekä Tommi Leinosen yhden ottelun ajaksi, 20.10.2007 pelattuun HeKi-TuTo -otteluun. Vastaavasti TuTon pakit Syväsalmi ja Järvinen pelasivat kaksi ottelua HPK:n paidassa.,
Lauri Seppä teki sopimuksen TuTon kanssa, mutta loukkasi itsensä harjoitusotteluissa eikä tämän jälkeen enää mahtunut pelaavaan kokoonpanoon. Seppä siirtyi 16. marraskuuta 2007 SapKon miehistöön
Kauden puolustajana aloittanut ja harvoin kokoonpanoon mahtunut Iiro Junnila siirtyi kauden edetessä uuteen rooliin laitahyökkääjäksi.
Loukkaantuneen Mikko Jortikan paikkaajaksi tuli joulukuussa 2007 HPK:n liigapuolustaja Jussi Ruohola, joka pelasi TuTon kolmen ottelun vieraspelikiertueella 14-16. joulukuuta.
TuTon puolustusta vahvisti tammikuussa Mikko Heiskanen.